கேள்வி: அ. வைத்திலிங்கம் - வாழ்க்கைக் குறிப்பு குறித்து விரிவாக சொல்லுங்கள்.
பதில்: வைத்திலிங்கம் 1915 மே 25 இல் யாழ்ப்பாண மாவட்டம், வட்டுக்கோட்டையில் அராலி என்ற ஊரில் வைத்திலிங்கம் அம்பலவாணர் (அராலி வடக்கு-மேற்கு விதானை), சிவகாமி முத்துக்குமாரு ஆகியோருக்கு மூன்றாவது மகவாகப் பிறந்தார்.[https://noolaham.net/project/835/83450/83450.pdf தாரகை ஒளி, நினைவு மலர்] பொன்னம்பலம், சரவணமுத்து ஆகியோர் இவருக்கு மூத்தவர்கள். இளவயதிலேயே பெற்றோர்களை இழந்தார். தாய் மாமன் மரு. சங்கரப்பிள்ளையின் பராமரிப்பில் வளர்ந்தார். தனது ஆரம்பக் கல்வியை யாழ்ப்பாணக் கல்லூரியில் பயின்று, அங்கிருந்து இலங்கைப் பல்கலைக்கழகம் சென்று கணிதம் சிறப்புப் பட்டம் பெற்றார். பல்கலைக்கழகத்தில் பகுதி-நேர விரிவுரையாளராகவும் பணியாற்றினார்.[https://noolaham.org/wiki/index.php/%E0%AE%AE%E0%AE%B2%E0%AF%8D%E0%AE%B2%E0%AE%BF%E0%AE%95%E0%AF%88_1985.06_(189) கொண்ட கொள்கைக்காகச் சலியாது உழைப்பவர்], ஐ. ஆர். அரியரத்தினம், மல்லிகை, சூன் 1985 தொடர்ந்து புலமைப் பரிசில் கிடைக்கப்பெற்று, 1936 இல் இங்கிலாந்து சென்று கேம்பிரிட்ச் பல்கலைக்கழகம் இம்மானுவல் கல்லூரியில் கணிதத்தில் உயர் பட்டப்படிப்பைத் தொடர்ந்தார்.